Wenn Du mii jetz könntisch gseh, denn gsächtisch an Guido, wo würdi grinsa. As zfriednas, glücklichs und doch au aswia as amüsiert's Grinsa! Do verzellsch mer (oba), wia sehr Du Müha häsch, miar öppis  liabs z'schriiba, um miar denn unvermittlat (abiz wiiter unna) ds schönschta Liebesgeständnis zmacha: He Du, i liab Diii . . .  (I danka Diar dafür vu Härza) Dia - und ählichi Wort und meh - kömmen doch bi Diar  immer wieder! Meh brucht's doch gar nit!  Kei Floskla und kei gschwullani Wort! A ehrlichs "I liaba Dii", "I vermissa Dii", sait doch soooo viiiiil us!  Und Du häsch schu wieder rächt:  Ma söll's au nu denn säga, wenn ma's au so meint und so fühlt! Und dass Du aso fühlsch, das weiss i doch und das gschpühr i doch und das git miar au immer wieder Elan und Zuaversicht,  an üs, an üseri Liabi und an üseri Zuakunft  z'glauba! An üs zwei - das Liebespaar wider Willen!!      I sälber ha au scho dänkt, mir könnte emol e Kurs bsueche zäme... de Inhalt vo dem Kurs känn i vo de Silvia; i sälber bin no nie uf die Idee ko das slerne. Aber wieso  nit? Und mit Dir no viel töller!!! Aber ebe, die Kürs sind alli sehr tür und im Prinzip möchti gern de Traumkurs bi de Maja bsueche.... I weiss es nonig was i mach, i pändle jo au no gäll. Skunnt jo au biz uf unser  Portmonnaie  a... Min Usgang isch jo namig nit eso billig, dänn isch jo no Savognin won i jo die erste Uslage ka ha und die nägschte sött mache wie z.B. im UG div. Lämpli wo kaputt sind...  Lämpli sind doch nit tüür und flicka tuan's nur i, gäll nu?  Und a Ostere wänd Magorette tatsächlich a WM goh... etc. etc. Jojo, sehsch mit e bitzeli mehr Gäld würds sich halt scho eifacher läbe loh!! Aber i bi zfriede, gohts uns doch guet und läbe  mir doch im Verglich  zu andere Länder und Lüt (au Schwyz) doch seeeehhhhhrrr guet oder?!    Also! Falls Du mit miar dä Kurs (oder au an andara) würdisch bsuacha, würdi Diar dä gern zahla. Han do no a paar Franka gschpahrt, wo i gärn für aso öppis würdi usgeh! Vor allem mit Diar zämma!  Aber säg miar nomol: was isch jetz das bi da Maja schu wieder für an Kurs? Bin sicher, Du häsch miar das schu gsait, leider bring i's jetz grad nit uf d'Reiha.  Das mit da WM isch toll! I fanga ab sofort a spahra dafür, obwohl's jo gar nümma so lang goht. Oschtera isch schnäll amol do! Ok! Zerscht amol kunnt natürlich Wiehnachta *grins*! Aber denn goht's sehr  schnäll, kasch luaga!    He Du i lieb Di!!! Du bisch fascht immer in mine Gedanke und läbsch mit mir! I könnt mir sLäbe ohni Dich nümme vorstelle!!!  I ha pändlet das es stimmt was Du und Silvia gseit händ - de Traum won i ka ha mit de Gsichter wo mir  zäme sind das mir erscht als Paar zämekömmet - ; also freue mir uns uf dänn!! I weiss halt sälber nit wie  das wird vorsich goh bis mir zämme kömmet aber ebe: glaube mr dra - die Geistigi Wält hät uns scho oft Bewies geh für diversi Begebeheite und löhnt dZyt lo schaffe und: dHoffnig plus dLiebi nit verlüre!    Und schu wieder häsch rächt! (Gurkt mii langsam a, das wird jo langwiilig . . . grins!) Aso, wia öppa Zwiifel und Truurigkeit tüand uftauchend, so gsehsch mii jetz wieder voller Hoffnig und Zuaversicht - as Spieli,  wo's wohrschiinlich no mängsmol wird geh? I gsehn's au immer wieder als Schual und als Prüafig für üs zwei. Wenn miar beidi nit stohbliibend, sondern an dänna und mit dänna Ufgaba tüand wachsa, wird üs  eines Tages au da verdiehanta Lohn nit usbliiba!  I schaffa drah. Du schaffsch drah. Miar schaffend mitanand drah . . . . . . . . Miar schaffend's!!!!    Jetzt han i doch Dir  no gschriebe, auf in den Kampf! Am Nomi tuen i viellicht nume no e bitzeli de Kaländer nochefüehre usser Du häsch no Froge oder sunscht Sache won i Dir selbstverständlich muess  Antwort geh gäll! Smile    Jo, jo, tüpisch Frau! Säga: I schriib dr denn, zum denn gliich alles grad jetz schu us am Härza schütta! *z . ., z . . , z . . ! Breits Grinsa*    Es schöns Dägli no - bi uns machts scho zue... Schmützli  Eveline    Mega Kuss und feschti Umarmig . . . Guido